
Naslov: Zgradili prvi namakalni sistem ob HE
Napoved za voditelja:

Ob gradnji verige hidro elektrarn na reki Savi v Posavju so načrtovalci projekta obljubljali, da bodo zajezeno Savo lahko izkoriščali tudi drugi, ne zgolj energetiki. Vendar se je šele zdaj skoraj deset let po dokončanju HE v Boštanju zgodilo, da so ob HE Arto-Blanca zgradili prvi večji namakalni sistem. Tega je postavilo Sadjarstvo Blanca. In čeprav letos ta sistem še ni deloval, zaradi slabega vremena tudi ni bilo nobene potrebe po tem, sadjarji verjamejo, da se jim bo naložba v namakanje kmalu povrnila.
T- Z Blance GORAN ROVAN /

X- Snemalec in montažer Tomi Naglič /

Gradnja namakalnega sistema je stala kar 1,3 milijona evrov, vendar je Sadjarstvu Blanca uspelo pridobiti precejšen del tega denarja na razpisu Agencije RS za kmetijske trge in razvoj podeželja. 
T- JOŽE RATAJC /
X- direktor Sadjarstva Blanca /

»Gre za naložbo v namakalni sistem za 81 hektarjev kmetijskih zemljišč. Od tega je 68 ha nasadov naših jablan, 13 ha gre pa za poljske površine, ki bodo namenjene za pridelovanje zelenjave. Tu smo pa vključil kmete zraven iz Arta.«
T- JOŽE RATAJC /
X- direktor Sadjarstva Blanca /

»Letos ni bilo ravno potrebe po namakanju, pa tudi če bi, še ne bi mogli, zakaj? Ja, investicija je stopenjska. Ta investicija v ta namakalni sistem je izgradnja samo primarnega dela, pa sekundarnega dela. To pomeni, da smo vodo pripeljal do vsake parcele. Terciar je pa predmet naslednje investicije. To pa pomeni, da bomo še vodo do vsakega drevesa napeljal.«
Drugi del naložbe je ocenjen na 400 tisoč evrov, dokončali pa naj bi ga v letu dni, pri čemer lastniki kmetijskih površin računajo tudi na pomoč države. So pa prepričani, da se jim bo namakalni sistem hitro obrestoval, saj je vreme vso bolj nepredvidljivo.
T- JOŽE RATAJC /
X- direktor Sadjarstva Blanca /

»Za samo proizvodnjo pomeni bistveno višjo kvaliteto, konstantno proizvodnjo in stalnost na trgu, ne. Kdaj računate, da bi se investicija povrnila? Ja investicija, če bo tako kot lansko leto, ki nam je vzelo 40% suša pridelka, se bo zelo hiter povrnil.«
